SYNEX ผนึก SABUY เปิดตัวตู้ขายสินค้าไอทีงาน “Money Expo 2021”
SYNEX ผนึก SABUY เปิดตัวตู้จำหน่ายสินค้าไอทีและแก็ดเจ็ตอัตโนมัติจากซินเน็คฯ ในงาน “Money Expo 2021” ต่อยอดธุรกิจ IT Ecosystem ตอบโจทย์ไลฟ์สไตล์การช้อปยุคใหม่ของลูกค้า ตั้งแต่วันนี้ - 26 ธันวาคม 2564 ณ  อิมแพ็ค เมืองทองธานี
SYNEX ผนึก SABUY เปิดตัวตู้จำหน่ายสินค้าไอทีและแก็ดเจ็ตอัตโนมัติจากซินเน็คฯ ในงาน “Money Expo 2021”
24 ธ.ค. 2564

บริษัท ซินเน็ค (ประเทศไทย) จำกัด (มหาชน) หรือ SYNEX ดิสทริบิวเตอร์ผู้นำด้านไอทีอีโคซิสเต็ม ร่วมกับ บริษัท สบาย เทคโนโลยี จำกัด (มหาชน) หรือ SABUY หนึ่งในผู้นำการพัฒนาเทคโนโลยีด้านการเงิน โชว์นวัตกรรมส่งท้ายปี เปิดตัวตู้จำหน่ายสินค้าไอที และแก็ดเจ็ตอัตโนมัติจากซินเน็คฯ เป็นครั้งแรก ในงาน “มหกรรมการเงิน ครั้งที่ 21” (Money Expo 2021) นับเป็นความร่วมมือจากการต่อยอดธุรกิจ IT Ecosystem ขยายช่องทางการจัดจำหน่ายสินค้าเทคโนโลยีให้ครอบคลุม เพื่อตอบโจทย์ไลฟ์สไตล์การช้อปยุคใหม่ของลูกค้า
โดยมี นายปัญญา พูนเพิ่มผลสิริ ผู้อำนวยการฝ่ายการตลาด SYNEX และ นายชูเกียรติ รุจนพรพจี ประธานเจ้าหน้าที่บริหาร SABUY พร้อมคณะผู้บริหาร ร่วมเปิดบูธ และแนะนำวิธีการช้อปผ่านตู้อัตโนมัติ ในงาน Money Expo 2021 ผู้ที่สนใจสามารถร่วมชมงานได้ที่บูธ SABUY ตั้งแต่วันนี้ – 26 ธันวาคม 2564 ณ  อิมแพ็ค เมืองทองธานี เวลา 10.00-20.00 น.